**Helyi iparűzési adó**

A helyi adókról szóló 1990. évi C. törvény (Htv.) 35. §-a alapján a helyi iparűzési adóban adóköteles az önkormányzat illetékességi területén végzett vállalkozási tevékenység.

A vállalkozó iparűzési tevékenységet végez az önkormányzat illetékességi területén, ha ott székhellyel, telephellyel rendelkezik, függetlenül attól, hogy tevékenységét részben vagy egészben székhelyén, telephelyén kívül folytatja.

Az adó alanya a vállalkozó továbbá a Polgári Törvénykönyvről szóló törvény szerinti bizalmi vagyonkezelési szerződés alapján kezelt vagyon.

Az adókötelezettség az iparűzési tevékenység megkezdésének napjával keletkezik és a tevékenység megszüntetésének napjával szűnik meg.

Az adóalanyt azon településeken terheli iparűzési tevékenység utáni adókötelezettség, ahol székhelye, illetőleg telephelye található.

A székhely és a telephely azonosítása kapcsán a Htv. rendelkezéseiből kell kiindulni.

Az adó alapja általános esetben iparűzési tevékenység esetén az értékesített termék, illetőleg végzett szolgáltatás nettó árbevétele, csökkentve az eladott áruk beszerzési értéke és közvetített szolgáltatások értéke együttes összegével, az alvállalkozói teljesítések értékével, az anyagköltséggel, továbbá az alapkutatás, alkalmazott kutatás, kísérleti fejlesztés adóévben elszámolt közvetlen költségével.

Az általánostól eltérően, az adóalap egyszerűsített meghatározását választó vállalkozók a Htv. 39/A. §, illetve a 39/B. §-a szerint is megállapíthatják az adó alapját.

Ha a vállalkozó több önkormányzat illetékességi területén vagy külföldön végez iparűzési tevékenységet, akkor az adó alapját – a tevékenység sajátosságaira leginkább jellemzően – a vállalkozónak kell a 3. számú mellékletben meghatározottak szerint meg kell osztania.

**Az adó mértéke Lad Községben iparűzési tevékenység esetén a Htv.-ben meghatározott adóalap 1,4%-a.**

**Jogszabályi háttér:**

* [A helyi adókról szóló 1990. évi C. törvény](https://net.jogtar.hu/helyi-ado-tv)
* [Az adózás rendjéről szóló 2017. évi CL. törvény](https://net.jogtar.hu/art)
* [Az adóigazgatási eljárás részletszabályairól szóló 465/2017. (XII. 28.) Korm. rendelet](https://net.jogtar.hu/jogszabaly?docid=A1700465.KOR)
* [Az adóigazgatási rendtartásról szóló 2017. évi CLI. törvény](https://net.jogtar.hu/air)
* [Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény](https://net.jogtar.hu/e-ugyintezesi-tv)
* [Lad Község Önkormányzat Képviselő-testületnek 7/2022.(XI.30.) önkormányzati rendelete a helyi iparűzési adóról](https://net.jogtar.hu/rendelet?council=szekszard&docid=A0900026.SXR)
* [A helyi iparűzési adó devizában történő megfizetéséről szóló 366/2022.(IX.26.) Korm. rendelet](https://net.jogtar.hu/jogszabaly?docid=A2200366.KOR&searchUrl=/gyorskereso?keyword%3D366/2022)

**Az adóbevallást benyújtó személye**: az adózó vagy az adózó törvényes képviselője vagy állandó meghatalmazottja.

**Az adóbevallás benyújtás formája és módja:**

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.) 1. § 23. pontja szerinti gazdálkodó szervezetnek minősülő adózó - ide tartozik az egyéni vállalkozó is - az Eüsztv.-ben meghatározott módon, azaz elektronikus úton köteles kapcsolatot tartani az önkormányzati adóhatósággal. Az Eüsztv. 9. § (1) bekezdése alapján a gazdálkodó szervezet elektronikus ügyintézésre kötelezett az elektronikus ügyintézést biztosító szervek feladat- és hatáskörébe tartozó ügyben, így iparűzési adó ügyben is. A gazdálkodók elektronikus kapcsolattartásra kötelezettek.

2021. január 1-jétől az adóalanyok - főszabály szerint - csak és kizárólag az állami adóhatósághoz kötelesek benyújtani helyi iparűzési adó-bevallásukat.

Kizárólag az egyéni vállalkozónak nem minősülő magánszemély iparűzési adóalany (vállalkozó) az iparűzési adóbevallási nyomtatványt papíralapon is benyújthatja, tekintve, hogy e minőségében nem kötelezhető elektronikus kapcsolattartásra. Amennyiben a magánszemély vállalkozó a papíralapú bevallás-benyújtást választja, akkor azt az önkormányzati adóhatósághoz teheti meg.

Az adózó az iparűzési tevékenység utáni adóelőlegét az adóév harmadik hónapjának tizenötödik napjáig, valamint kilencedik hónapjának tizenötödik napjáig fizeti meg (jellemzően március 15. illetve szeptember 15.) Az adózó a megfizetett adóelőleg és az adóévre megállapított adó pozitív különbözetét az adóévet követő év ötödik hónapjának utolsó napjáig fizeti meg, illetve a túlfizetést ettől az időponttól igényelheti vissza (jellemzően május 31-ig).

**A befizetésére szolgáló számla neve és száma:**

1. Iparűzési adó beszedési számla: 11743057-15397919-03540000

**Az adóbevallás benyújtás céljára szolgáló űrlap:**

Az adózónak az iparűzési tevékenysége után az adóról a helyi iparűzési adóbevallást az adóévet követő év ötödik hónapjának utolsó napjáig (jellemzően május 31-ig) kell benyújtania. Az elektronikusan benyújtható adóbevallás elérhetősége: a Nemzeti Adó- és Vámhivatal (NAV) honlapján https://www.nav.gov.hu/ találhatók ÁNYK formátumban.

**Eljárás díja:**

Az adóztatás és az adóigazgatási eljárás költségeit az önkormányzat viseli. Az bejelentkezéssel, változás bejelentéssel, adóbevallással kapcsolatos eljárás az ügyfél/adózó számára díj, illeték és költségmentes.

**Ügyintézési idő:**

Az ügyintézési határidő az irat az eljárásra hatáskörrel és illetékességgel rendelkező adóhatósághoz történő megérkezését követő napon kezdődik. Ha jogszabály eltérően nem rendelkezik, az ügyintézési határidő harminc nap.

**Ügyintéző:**

|  |  |  |  |
| --- | --- | --- | --- |
| Sass Dávid | lad.hivatal@gmail.com |  | Tel: (82) 719-920 |

**A bejelentkezéssel, változás-bejelentéssel, adóbevallás kapcsolatos döntés kézbesítése:**

 Az iparűzési adó önadózáson alapuló adónem, így az iparűzési adó kapcsán döntés, határozat – határidőben történt teljesítések esetén - nem készül. Az adózó - a törvényi előírásoknak megfelelően - folyószámla levélben értesül az aktuális egyenlegéről.

**Az önkormányzati adóhatóság elérhetőségei:**

Ügyfélfogadás helye: Csokonyavisontai KÖH Kirendeltsége, 7535 Lad, Petőfi utca 2.

Ügyfélfogadás időpontjai:

Hétfő: 8.00-16.00, Szerda: 8.00-16.00, Péntek: 8.00-12.00

E-mail cím: [lad.hivatal@gmail.](mailto:lad.hivatal@gmail.)com, Honlap cím: [www.lad.hu](http://www.lad.hu)

Telefonszám: +36 (82) 719-920

Hivatali kapu használata során a Hivatal rövid neve: LAD7535

KRID azonosítója: 154233341

e-papír benyújtás: <https://epapir.gov.hu/> Címzett: Lad Község Önkormányzata Témacsoport: Önkormányzati igazgatás, Ügytípus: Adóügyek